પ્રિયંકાએ ગૌરીગંજ વિધાનસભ વિસ્તારના શાહગઢ સ્થિત શહીદ ચૌક પર આયોજિત જનસભામાં આરોપ લગાવ્યો કે મને ખબર પડી છે કે જ્યાં મારી જનસભાઓનું આયોજન થાય છે, ત્યાં તેના ઠીક પહેલાં અડધી રાતે મારા પરિવાર વિશે નકામી વાતો લખેલા પુસ્તક ફેંકવામાં આવે છે. તેમણે કહ્યું કે તે પુસ્તકમાં ઘણી ગંદી અને ખોટી વાતો લખેલી છે. આ હરકત કરનાર લોકો ખૂબ જ કાયર છે. તે કંઇક કહેવા માંગે છે તો મોંઢા પર આવીને કહે, મારી સામે આવીને વાત કરે. આ વિચારધારાની લડાઇ છે. અડધી-અડધી રાત્રે આવી હરકતો કરવી યોગ્ય નથી.